রাজৈর চেয়ারম্যানের ওপর হামলা  মাদারীপুর প্রতিনিধি জানান, মাদারীপুরের রাজৈর উপজেলা চেয়ারম্যান আল-আমিন মোল্লার ওপর ইউপি নির্বাচনের এক চেয়ারম্যান প্রার্থীর লোকজন হামলা চালিয়েছে।  রাজৈর উপজেলা চেয়ারম্যান আল-আমীন মোল্লা জানিয়েছেন, রোববার রাত ১১টার দিকে খালিয়া ইউনিয়নের হৃদয়নন্দী  গ্রামে ধর্মীয় অনুষ্ঠানে যাওয়ার পর খালিয়া ইউপির চেয়ারম্যান প্রার্থী সিরাজুল হক মোল্লার সমর্থক আনোয়ার হোসেন কাজী, সোহেল খান, ফখরুদ্দীন মাতুব্বরসহ ২৫/৩০ জনের একটি দল মিছিল দিয়ে হামলা করার চেষ্টা চালায়।  আল-আমিন মোল্লা আরও জানান, খবর পেয়ে খালিয়া ইউনিয়নের চেয়ারম্যান প্রার্থী সিরাজুল হক মোল্লা তার সমর্থিত আরও শতাধিক লোক নিয়ে ঘটনাস্থলে উপস্থিত হয়ে উস্কানিমূলক বক্তব্য দেয় এবং উপজেলা চেয়ারম্যানের আল-আমিনের ওপর হামলা চালান।